BERETNING FRA KOMMISSIONEN TIL RÅDET om anvendelse af bilag X til vedtægten (Rådets forordning nr. 3019/87 af 5.10.1987) Regnskabsår 2001

INDLEDNING

I henhold til vedtægtens artikel 101 a er der i bilag X, med forbehold af andre bestemmelser i vedtægten, fastlagt en række særlige bestemmelser og undtagelser for tjenestemænd, der gør tjeneste i et tredjeland.

I henhold til artikel 14 i bilag X "forelægger Kommissionen årligt Rådet en rapport om anvendelsen af dette bilag og navnlig om fastsættelse af satsen for godtgørelsen for levevilkår i overensstemmelse med artikel 10".

Siden 1.1.1988 er der udarbejdet elleve rapporter. De dækker tidsrummet oktober 1987-december 1988, 1989, 1990-1991, 1992, 1993, 1994, 1995, 1996, 1997-1998, 1999 og 2000.

2001 har som ønsket af Rådet været kendetegnet ved en fortsat indsats for omfordeling af personale.

KAPITEL 1: ALMINDELIGE BESTEMMELSER

Artikel 1: Ansættelse

Tildelingen til delegationstjenesten, som var på 693 stillinger (herunder 5 'floaters') pr. 31. december 2000, er blevet hævet med 40 stillinger som led i dekoncentrationen, således at det samlede personale udgør 733. Pr. 31. december 2001 var 636 af disse stillinger besat. Der skal desuden tages hensyn til omfordelingen af de 27 ledige stillinger og den omstændighed, at en stor del af tjenestemændene (ca. 30), der er blevet ansat på dekoncentrations-stillinger, tiltrådte i delegationerne i januar 2002.

I 2001 blev der kun foretaget 2 eksterne ansættelser, nemlig 2 kandidater fra udvælgelsesprøve COM/1/12/98 og COM/10/98.

Artikel 2: Mobilitet

Turnusordningen

Turnusordningen vedrørte i 2001 178 tjenestemænd (175 i 2000), der var optaget på turnuslisten, og det førte til:

- 47 flytninger mellem delegationerne (64 i 2000)

- 74 flytninger fra delegationerne til hovedsædet (62 i 2000)

- 17 fratrædelser (12 i 2000)

- 40 tjenestemænd forblev på deres tjenestested (37 i 2000)

Princippet om, at man skiftevis skal arbejde i en delegation og ved hovedsædet, gav anledning til:

- 74 flytninger fra delegationerne til hovedsædet (62 i 2000)

- 79 flytninger fra hovedsædet til delegationerne (67 i 2000)

Der blev således foretaget 217 flytninger (205 i 2000) som led i turnusordningen i 2001.

Omfordeling

Til at supplere dekoncentrationsordningen i 2001 blev der udtaget 4 stillinger af de 31 stillinger, som det i 2000 blev besluttet at omfordele. Stillingerne gik til Côte d'Ivoire, Egypten, Marokko og Tunesien.

17 andre stillinger fra denne reserve er blevet nyfordelt: Brasilien, Cambodja (2), Kina (2), Kroatien, Côte d'Ivoire, Indien (2), Nepal, Paraguay, Rusland (3), Thailand, Vietnam og Washington.

Det er også blevet besluttet at omfordele:

- 10 stillinger: fra Mozambique, Burkina Faso, Cameroun, Libanon, Niger, Zimbabwe, Costa Rica, Albanien og Bosnien til delegationerne i Pakistan, Polen, Rumænien, Malta, Niger, Tunesien og Venezuela.

Artikel 3: Efteruddannelse

I 2001 vedrørte beslutningerne om efteruddannelse 53 tjenestemænd i delegationstjenesten, der vendte tilbage til hovedsædet til et af Relex-generaldirektoraterne som led i turnusordningen.

KAPITEL 2: FORPLIGTELSER

Artikel 4: Tjenestested

Ingen bemærkninger til denne artikel.

Artikel 5: Bolig

I 2001 fortsatte GD for eksterne forbindelser politikken med at stille møblerede boliger til rådighed for tjenestemænd uden for Fællesskabet. Der blev i begyndelsen af 2000 opstillet referencer for boligarealer, antal værelser og udgifter/m2. Det viste sig dog meget hurtigt, at disse standarder ofte ikke tager hensyn til realiteterne på stedet. Siden udgangen af 2001 er man derfor begyndt at basere nye standarder, bl.a. hvor der findes sådanne, på ECA-standarderne (Employment Conditions Abroad), som fastlægges i London. De vil blive forelagt CCAM (Det rådgivende Udvalg for Indkøb og Kontrakter) til godkendelse i løbet af 2002.

ARTIKEL 3: ARBEJDSVILKÅR

Artikel 6, 7 og 9: Årlig ferie

I 2000 kunne man konstatere, at "normaliseringen" var begyndt at slå igennem

- dels ved beregningen, som siden 1998 er sket på basis af arbejdsdage og ikke længere kalenderdage, og

- dels i forbindelse med anmodninger om overførsel af feriedage fra et år til et andet. Efter henstillinger fra hovedsædet har tjenestemænd i tjeneste i udlandet gjort en indsats for at udnytte deres rettigheder og indskrænke for store overførsler af feriedage.

Nedenstående tabel viser klart, at overførsler på over 14 dage, særlig i gaflen mellem 36 og 70 dage, er blevet reduceret betydeligt mellem 1994/95 og 1999/2001:

>TABELPOSITION>

Artikel 8 og 9, stk. 2: Hvileferie

Kommissionen besluttede den 5. februar 2001 undtagelsesvis at bevilge hvileferie for 2001 for de tjenestesteder, hvor levevilkårene fandtes at være "særlig vanskelige", på grundlag af de kriterier, der finder anvendelse ved den årlige fastsættelse af godtgørelsen for levevilkårene.

Den fortsatte stramme anvendelse af de i artikel 8 i bilag X fastsatte betingelser giver sig udslag i, at denne ret blev bevilget til 28 tjenestesteder i 2001 (jf. bilag I) mod 30 i 2000. For tjenestesteder i kriseområder bevilges retten i forhold til krisens faktiske varighed.

KAPITEL 4: INDTÆGTER OG SOCIALE GODER

AFDELING 1: INDTÆGTER OG FAMILIETILLÆG

Artikel 10, stk. 1: Godtgørelse for levevilkårene

Kommissionen vedtog den 11. december 2000 satserne for godtgørelse for levevilkårene for regnskabsåret 2001. De fremgår af tabellen i bilag II. (3 stigninger: Sydkorea fra 15 til 20%, Japan (Naka) fra 20 til 25% og Zimbabwe fra 10 til 15% og 3 nedsættelser: Bosnien-Hercegovina fra 25 til 20%, Tanzania fra 35 til 25% og Vietnam fra 35 til 25%).

Article 10, stk. 2: Ekstra godtgørelse

I 2001 besluttede Kommissionen at udbetale en ekstra godtgørelse til tjenestemænd, som gjorde tjeneste i følgende lande:

>TABELPOSITION>

Artikel 11 og 12: Bestemmelser om lønudbetaling

Med hensyn til lønudbetalingsvaluta i 2001 er gennemsnitstallene som følger:

- 70,5% valgte at få udbetalt deres løn i euro i henhold til artikel 11 i bilag X til vedtægten.

- 24,5% anmodede om at få udbetalt en del af deres løn i lokal valuta. Af disse anmodede de 40% om det højeste beløb, der er fastsat i de interne retningslinjer for artikel 12 i bilag X (80%), og de øvrige anmodede om mellem 17% og 78%. I Japan gjaldt fortsat i 2001 forhøjelsen af overgrænsen til 90% i medfør af artikel 1, stk. 2, i de interne retningslinjer for artikel 12 i bilag X til vedtægten.

- Endelig anmodede 5% om i henhold til artikel 12, andet afsnit, i bilag X til vedtægten på grundlag af passende dokumentation at få udbetalt en del af deres løn i en anden valuta end tjenestestedets (Rusland, Ukraine og Kasakhstan).

Artikel 13: Justeringskoefficienter

Rådet udstedte den 10. september 2001 forordning nr. 1794/2001 [1] om fastsættelse af justeringskoefficienter, der anvendes fra den 1. januar 2001, og den 12. februar 2002 forordning nr. 302/2002 [2] om fastsættelse af justeringskoefficienter, der anvendes fra den 1. juli 2001.

[1] EFT L 244 af 14.9.2001, s. 1.

[2] EFT L 47 af 19.2.2002, s. 4.

Hvad desuden angår justeringskoefficienterne gældende fra den 1. juli 2000 og 1. januar 2001 på vederlag til tjenestemænd, der gør tjeneste i Naka (Japan), udstedte Rådet den 30. november 2001 forordning (EF) nr. 2367/2001 [3] om ændring af:

[3] EFT L 320 af 05.12.2001, s. 1.

- forordning (EF) nr. 106/2001 om fastsættelse af de justeringskoefficienter, der fra 1. juli 2000 finder anvendelse på vederlag til tjenestemænd ved De Europæiske Fællesskaber, som gør tjeneste i tredjelande og

- forordning (EF) nr. 1794/2001 om fastsættelse af de justeringskoefficienter, der fra 1. januar 2001 finder anvendelse på vederlag til tjenestemænd ved De Europæiske Fællesskaber, som gør tjeneste i tredjelande.

Kommissionen traf på sin side den 26. november 2001 [4] en afgørelse om tilpasning af de justeringskoefficienter, der fra 1. februar, 1. marts, 1. april, 1. maj og 1. juni 2001 finder anvendelse på vederlag til tjenestemænd ved De Europæiske Fællesskaber, som gør tjeneste i tredjelande.

[4] EFT L 321 af 06.12.2001, s. 31.

Artikel 15: Uddannelsestillæg

Der blev i alt udbetalt 2 835 400 EUR i uddannelsestillæg i 2000/2001. Desuden er ordningen med forskudsbetaling af uddannelsestillæg blevet opretholdt for tjenestemænd med særlig store uddannelsesudgifter. Alle forskud vedrørende skoleåret 2000/2001 er blevet reguleret inden for den fastsatte frist.

Som i de foregående år har den relativ høje vekselkurs for yen'en gjort, at Kommissionen er blevet bemyndiget til at overskride det årlige loft for refusion i skoleåret 2000/2001 til tjenestemænd, der gør tjeneste i Japan, og hvis børn går i en international skole dér.

Den generelle stigning i uddannelsesudgifterne på den ene side og den ugunstige euro-kurs over for dollaren på den anden side har desuden betydet, at Kommissionen er blevet bemyndiget til at overskride loftet på andre tjenestesteder.

Det gælder dog kun ekstraordinært for børn, der på tjenestestedet går i en international skole, som udsteder europæiske/internationale studentereksamensbeviser, nemlig Lycée français, British School, Deutsche Schule eller den amerikanske/internationale skole.

Formålet med optagelsen af børnene på denne skole skulle som det foregående år være at sikre kontinuitet i skolegangen. Overskridelsen af loftet i skoleåret 2000/2001 er således også blevet tilladt for fire tjenestemænd under efteruddannelse i medfør af princippet om kontinuitet i studierne.

Det samlede udbetalte beløb som følge af overskridelsen af loftet i skoleåret 2000/2001 (inkl. Japan) udgør 167 627 EUR.

Artikel 16: bosættelsespenge ved tiltræden og efter fratræden

I 2001 er der udbetalt:

- 161 godtgørelser i form af bosættelsespenge til tjenestemænd på en delegation, hvoraf 129 er udbetalt i euro på en bankkonto i Belgien og 32 i tjenestelandets lokale valuta med anvendelse af justeringskoefficienten, og

- 21 godtgørelser i form af bosættelsespenge efter fratræden til tjenestemænd, der definitivt er udtrådt af tjenesten, heraf 3 i euro på en bankkonto i Belgien og 18 i bosættelsesmedlemsstatens valuta med anvendelse af justeringskoefficienten.

Det samlede udbetalte beløb på 2 297 062,95 EUR fordeler sig således:

- 1 347 387,96 EUR til betalinger på konti i Belgien og

- 949 674,99 EUR i betalingerne i lokal valuta med justeringskoefficient.

AFDELING 2: BESTEMMELSER VEDRØRENDE GODTGØRELSE AF UDGIFTER

Artikel 17: Godtgørelse af udgifter til flytning af bohave og de faktiske bosættelsesudgifter for tjenestemænd, der ikke har fået stillet en møbleret bolig til rådighed af institutionen

Denne artikel blev kun anvendt én gang i 2001.

Artikel 18: Udgifter til midlertidig bolig

Der blev truffet 184 beslutninger om tilladelse til midlertidig indkvartering i 2001 (166 i 1997, 187 i 1998, 163 i 1999 og 195 i 2000).

Artikel 19: Tjenestekøretøj/kilometerpenge

Reglerne for anvendelse af køretøjer til tjenestebrug og private køretøjer har været gældende siden juni 1996. Der blev foretaget en revision af teksten i 1998, som blev uddelt i begyndelsen af 1999. De i artikel 19 omhandlede kilometerpenge er fastsat i overensstemmelse med praksis i flere medlemsstater ud fra de gennemsnitlige driftsudgifter. Kilometerpenge andrager for tiden 0,26 EUR/km (0,36 EUR/km for firehjulstrukne køretøjer).

Artikel 20: Rejseudgifter i forbindelse med hvileferier

Rejseudgifter i forbindelse med hvileferier godtgøres altid for afstanden mellem tjenestestedet og det feriested, Kommissionen har fastsat. Holdes hvileferien et andet sted end det af Kommissionen fastsatte, godtgøres udgifterne op til den grænse, der gælder for det fastsatte feriested. Udgifterne var i 2001 341 649 EUR.

Artikel 21: Godtgørelse af transportudgifter for personlige ejendele, flytning og opbevaring

Der fandt 224 flytninger sted i 2001 (247 i 1997, 266 i 1998, 237 i 1999 og 278 i 2000) efter reglerne for flytning af personlige ejendele, der blev ajourført i 1997 og trådte i kraft i 1998.

Artikel 23: Godtgørelse af huslejen, når tjenestemanden ikke får stillet en bolig til rådighed af institutionen

Artikel 23 anvendes i øjeblikket i 7 tilfælde (10 i 1999, 8 i 2000). Af såvel retssikkerhedshensyn til udlejeren (som entrerer med Europa-Kommissionen og ikke med en individuel diplomat) som af bygningspolitiske hensyn (opretholdelse af en kvalitetsbygningspark på lang og mellemlang sigt) bør artikel 23 erfaringsmæssigt kun bringes i anvendelse i lande, hvor markedsbetingelserne og retstilstanden tillader det (f.eks. Genève og Washington).

AFDELING 3: SOCIAL SIKRING

Artikel 24, stk. 3: Hjemsendelse af lægelige årsager i akutte eller særlig akutte tilfælde

I 2001 tillod Lægetjenesten 22 repatrieringer i hastende tilfælde af helbredsmæssige grunde. Af disse 22 sager blev 3 afviklet i 2001 til et beløb på 26 269 EUR. 4 sager fra 2000 og 1 fra 1999 blev også afviklet i 2001 til et samlet beløb på 5 452 EUR. Den årlige præmie for SOS Air Ambulance udgjorde 11 845 EUR for 2001.

Artikel 25: Ulykkesforsikring for tjenestemandens ydelsesberettigede pårørende

Der blev i 2001 gjort brug af forsikringen for tjenestemænds ydelsesberettigede pårørende i forbindelse med tre ulykker.

KAPITEL 6: OVERGANGSBESTEMMELSER

Artikel 27: Overgangsbestemmelser vedrørende løn

Denne artikel har været uden retsvirkning siden oktober 1992.

BILAG I

FASTLÆGGELSE AF RETTEN TIL HVILEFERIE (Artikel 8 i bilag X) Med virkning fra 1. januar 2001

>TABELPOSITION>

BILAG II

LISTE OVER TJENESTESTEDER OG SATSER FOR GODTGØRELSEN FOR LEVEVILKÅRENE (Artikel 10 i bilag X) Med virkning fra 1. januar 2001 (Japan - Naka pr. 1.1.2000)

>TABELPOSITION>